***O B A V E Š T E N J E***

***U VEZI SA UČEŠĆEM MALOLETNIKA U FOTO KONKURSU***

***U OKVIRU PROJEKTA „ZASADI DRVO“***

***(dalje: Obaveštenje)***

Ovim Obaveštenjem privredno društvo ADRIA MEDIA GROUP DOO, Beograd, Vlajkovićeva 8, matični broj: 17572423, u svojstvu pružaoca medijske usluge i organizatora foto konkursa (u daljem tekstu: AMG) Vas obaveštava o karakteristikama foto konkursa u okviru projekta „Zasadi drvo“ u kojem bi učestvovala maloletna lica čiji ste Vi zakonski zastupnik i o postupanju sa podacima o ličnosti koji će se obrađivati u ovom procesu.

Foto konkurs pod nazivom „Drvo i život“ (dalje: Konkurs) u kome će učestvovati maloletno lice održava se u periodu od 27.01.2022. do 17.02.2022. godine. U okviru ovog Konkursa biće organizovano slanje fotografija čiji su autori maloletna lica čiji ste vi zakonski zastupnik putem mejla, i to deca uzrasta od sedam do sedamnaest godina. Fotografije će se slati na mejl nagradnaakcija@adriamedia.rs, u skladu sa propozicijama Konkursa koje su sastavni deo ovog obaveštenja. Zadatak Učesnika Konkursa je da naprave jedinstvenu i kreativnu fotografiju na temu „Drvo i život“ iz svog ugla i za to učestvuju u osvajanju jedne od nagrada u svemu u skladu sa pravilima Konkursa.

Svrha ovog Konkursa jeste edukacija i zabava najmlađih članova društva, kao i razvoj kreativnosti i kognitivnih sposobnosti kod dece. AMG će informacije o ovom Konkursu i njegovim učesnicima, kao i deo dostavljenih fotografija objavljivati u svojim medijima (kako pisanim, tako i web izdanjima), kao i na društvenim mrežama.

AMG posebno vodi računa o poštovanju dostojanstva ličnosti maloletnog lica, prilikom učestvovanja u Konkursu, te Vas obaveštavamo da je učešće maloletnika u predmetnom Konkursu prilagođeno njegovom uzrastu, zrelosti, razlogu učešća i osetljivosti koju maloletno lice pokazuje prema tom razlogu.

Lične podatke maloletnih Učesnika u Konkursu i to: Ime, njegovo godište i mesto, navedene u potpisanoj saglasnosti, AMG će koristiti isključivo kao potpis ispod fotografija, odnosno prilikom njihovog učestvovanja u Konkursu, dok ostali lični podaci iz potpisane saglasnosti neće biti objavljivani i koristiće se isključivo u administrativne svrhe, kao dokaz o dobijenoj saglasnosti i identifikacije potpisnika saglasnosti i Učesnika i kontaktiranja istih povodom dodele nagrada. Lice na koje se podaci odnose može u svakom trenutku tražiti od AMG da mu omogući pristup prikupljenim ličnim podacima, ispravku ili brisanje istih. Lica na koje se podaci odnose može svoja prava ostvariti u svemu u skladu sa Zakonom o zaštiti podataka o ličnosti ("Sl. glasnik RS", br. 87/2018) i može se obratiti kako kontakt osobi AMG kao predstavniku rukovaoca na e-mail nagradnaakcija@adriamedia.rs gde će dobiti sve potrebne informacije, pisana ili usmena obaveštenja i razjašnjenja, tako i Povereniku za zaštitu podataka Republike Srbije, podnošenjem pritužbe na obradu podataka od strane AMG.

U sklopu Konkursa AMG kao Rukovalac podataka o ličnosti neće koristiti usluge obrađivača, odnosno spoljnih saradnika koji bi za račun Rukovaoca vršili fotografisanje i prikupljanje podataka o ličnosti. Ukoliko se za uvođenjem Obrađivača odnosno spoljnih saradnika ukaže potreba sa istima će biti zaključeni adekvatni ugovori o obradi podataka o ličnosti koji će garantovati sprovođenje organizaciono – tehničkih mera u cilju zaštite privatnosti učesnika Konkursa.

Na osnovu napred navedenog obaveštenja kao zakonski zastupnik dajem sledeću

**S A G L A S N O S T**

**ZA UČEŠĆE MALOLETNIKA U FOTO KONKURSU I OBRADU PODATAKA O LIČNOSTI**

Nakon što su mi predočene činjenice od značaja za donošenje odluke o davanju saglasnosti za učešće maloletnog lica u Konkursu, kao i nakon što sam se upoznao i pročitao uslove Konkursa, u svojstvu zakonskog zastupnika maloletnog lica: \_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_, ul. \_\_\_\_\_\_\_\_\_\_\_\_\_\_\_ br. \_\_\_\_\_\_\_\_\_\_\_\_\_\_\_\_\_\_\_, godište \_\_\_\_\_\_\_\_\_\_\_\_ (dalje: Učesnik) dajem/o saglasnost za učestvovanje Učesnika u Foto konkursu „**Drvo i život“ koji se realizuje u okviru projekta „Zasadi drvo“ i obradu podataka o ličnosti koja je neophodna u ostvarivanju svrhe ovog Konkursa.** Ovu saglasnost dajem/o nakon što smo/sam utvrdili/utvrdio/utvrdila da je Učesnik saglasan sa učešćem u navedenom Konkursu. Istovremeno izjavljujem da sam saglasan/a da Učesnik učestvuje u Konkursu i dajem privrednom društvu Adria Media Group doo, sa sedištem na adresi Vlajkovićeva br. 8, Beograd, Republika Srbija, matični broj: 17572423, PIB: 103548123, i sa njim povezanim licima, izričiti, neopozivi i bezuslovni pristanak za objavljivanje fotografija koje bude načinilo moje dete, ovde Učesnik i koje budu dostavljene povodom ovog Konkursa, da se iste mogu koristiti i objavljivati bez bilo kakvih vremenskih i prostornih/teritorijalnih ograničenja u svim medijima i društvenim mrežama u vlasništvu Adria Media Group doo i njegovih povezanih lica i to Mondo Inc d.o.o. Beograd i Adria Media Magazine d.o.o. Beograd i njihovih partnera na projektu, posebno dm drogerie markt d.o.o., bez obaveze Adria Media Group doo i/ili bilo kog trećeg lica kojem Adria Media Group doo ustupi ovo pravo da meni i/ili Učesniku za to da bilo kakvu novčanu ili drugu naknadu. Obavešten sam i razumem da ovu Saglasnost mogu u svako doba opozvati, dostavljanjem pisane izjave o povlačenju saglasnosti na e-mail adresu nagradnaakcija@adriamedia.rs bez ikakve propisane forme. Takođe sam obavešten i razumem da će takav eventualni opoziv Saglasnosti imati dejstvo od momenta prijema opoziva od strane Adria Media Group doo, da isti nema uticaj na zakonitost prikupljanja podataka, te da će Adria Media Group doo odmah nakon prijema opoziva prestati sa objavljivanjem fotografija koje bude sačinilo moje dete, i iste vratiti na adresu pošiljaoca, kao i da će sve lične podatke mog deteta ukloniti iz svojih baza podataka.

Potpisivanjem ove saglasnosti za učešće Učesnika u Konkursu pristajem na uslove koji se tiču prikupljanja mojih i Učesnikovih podataka o ličnosti na način kako je to navedeno u Obaveštenju uz ovu Saglasnost.

Beograd, \_\_\_\_\_ 2022. godine

**DAVAOCI SAGLASNOSTI:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 [potpis] [potpis]

Ime i prezime:

jmbg:

Adresa: